
                                                 NARVA LINNAVALITSUS

                                                               MÄÄRUS

Narva                                                                                             
__.__.2006.a. nr _____

Haridusasutuste tegevuskulude

arvestuslike maksumuste kinnitamine

Vastavalt Kohaliku omavalitsuse korralduse seaduse § 30 lõike 1 punktile 3, Põhikooli- ja gümnaasiumiseaduse § 441 lõikele 3 ning Koolieelse lasteasutuse seaduse § 27 lõikele 7 

Narva Linnavalitsus määrab:

1. Kinnitada 2007. aastaks õpilaskoha tegevuskulu arvestuslik maksumus ühe õpilase kohta Narva munitsipaalkoolides 5 660 krooni.

2. Kinnitada 2007. aastaks majandamiskulude, personali töötasu ja sotsiaalmaksu ning õppevahendite kulu arvestuslik maksumus ühe lapse kohta Narva munitsipaalsetes koolieelsetes lasteasutustes 32 020 krooni.

3. Määrus jõustub seadusega sätestatud korras.

ÕIEND

Vastavalt Kohaliku omavalitsuse korralduse seaduse § 30 lõike 1 punktile 3, Põhikooli- ja gümnaasiumiseaduse § 441 lõikele 3 ning Koolieelse lasteasutuse seaduse § 27 lõikele 7 

2007. aastaks Narva linna munitsipaalsete haridusasutuste tegevuskulude katmises teiste omavalitsuste osalemisega seotud kulude katteks (laste hoidmise kulud, kelle elukohana on rahvastikuregistris teised omavalitsused ja kes käivad Narva linna munitsipaalsetes haridusasutustes) tekib vajadus kinnitada lastekoha tegevuskulu arvestuslik maksumus ühe lapse kohta Narva munitsipaalstes haridusasutustes. Arvestus oli teostatud normatiivdokumentide alusel Narva Linnavalitsuse Kultuuriosakonna 14.11.2006.a kirjas nr 3.1-8/227 kirjeldatud Narva munitsipaalsete üldhariduskoolide linnaeelarve eelnõu summa (37 750,7 tuh. krooni), välja arvates riigieelarvelisi eraldisi, jagamisel Narva linna territooriumi asuvate munitsipaalsete üldhariduskoolide õpilaste arvuga 10.septembriks seisuga (6 665 õpilast) ning Narva munitsipaalsete koolieelsete lasteasutuste linnaeelarve eelnõu summa (103 948,1 tuh. krooni), välja arvates riigieelarvelisi eraldisi, jagamisel Narva linna territooriumi asuvate munitsipaalsete koolieelsete lasteasutuste laste arvuga 10.septembriks seisuga (3 246 last).

Viktoria Lutus

Juhataja

Aleksei Solovjov  359 9213

